Problemos (žurnalas)

Problemos – 1968 m. įkurtas recenzuojamas filosofijos žurnalas, aukštųjų mokyklų filosofijos mokslo darbų leidinys. Leidinyje spausdinami originalūs moksliniai ir apžvalginiai straipsniai, nagrinėjantys įvairias filosofijos problemas.

Straipsniai skelbiami lietuvių ir anglų kalbomis. Žurnale „Problemos“ publikuojami ir originalūs užsienio autorių straipsniai. Nuo 2002 m. angliški straipsniai, lietuviškų straipsnių arba jų išplėstinių santraukų vertimai skelbiami žurnalo internetinėje svetainėje. Žurnalas yra nemokamai skaitomas ir nemokamai straipsnius skelbiantis Vilniaus universiteto leidinys. Nereikalaujama prenumeratos ir neimantis mokesčių iš tų, kurie nori skaityti, skelbti ar teikti straipsnius.

Per metus išleidžiami du žurnalo tomai, o lyginiais metais išleidžiamas ir priedas.

 Redaktoriai 
Vyriausioji redaktorė: Nijolė Radavičienė, vyriausiojo redaktoriaus pavaduotojas: Česlovas Kalenda, atsakingasis sekretorius: Jonas Dagys.

 Istorija 
Žurnalo įkūrimo data (1968-ieji) sutampa su demokratizacijos judėjimų pakilimu Europoje ir JAV. Jo pagrindiniai įkvėpėjai prof. B. Genzelis, R. Ozolas, prof. B. Kuzmickas ir autoriai A. Juozaitis, V. Radžvilas tapo aktyviais Lietuvos persitvarkymo sąjūdžio kūrėjais.

Žurnalo redaktoriams, kurie siekė skleisti liberalesnę kritinę mintį ir pažindinti su pasaulio filosofine tradicija, nebuvo lengva realizuoti savo idėjas marksistinės-lenininės filosofijos lauke. Tikslui pasiekti buvo pasitelkta „šiuolaikinės buržuazinės filosofijos kritikos“ maskuotė.

Žurnalas įtrauktas į svarbiausias akademines duomenų bazes – „Web of Science“ (2005) ir „Scopus“ (2002).

 Pasiekimai 
Remiantis 2019 m. „VU naujienos“ duomenimis žurnalas „Problemos“ per 2018 m. sulaukė daugiau nei 27 tūkst. straipsnių peržiūrų ir tapo skaitomiausiu mokslo periodikos žurnalu.

 Duomenų bazės 
BASE, CEEOL, CORE, Dimensions, DOAJ, EBSCO (Central & Eastern European Academic Source, Hu-manities International Complete, Humanities International Index), ERIH-PLUS, Google Scholar, HEAL link, JournalTOCs, Microsoft Academic, MLA Directory of Periodicals, QOAM, ROAD, ScienceGate, Scopus ScienceOpen, Scilit, Scinapse, The Philosopher’s Index, Ulrich’s Periodicals Directory, Web of Science (Current Contents Arts & Humanities, Arts & Hu-manities Citation Index).

 Žurnalo politika 
Leidinys yra grynosios atvirosios prieigos žurnalas. Turinys yra nemokamai pasiekiamas ir suteikiama teisė jį skaityti, išsaugoti savo kompiuteryje, kopijuoti, platinti, spausdinti, atlikti paiešką ar pateikti nuorodą į viso teksto dokumentus. Netaikomas embargo periodas. Žurnalas yra laisvai prieinamas visiems. Nėra jokių straipsnių publikavimo mokesčių. Prieiga prie žurnale skelbtų straipsnių teikiama, remiantis Kūrybinių bendrijų licencija (Creative Commons Attribution 4.0 License, CC BY 4.0).

1960–2004 metų elektroninis archyvas sukurtas 2014–2015 m. įgyvendinant projektą Socialinių ir humanitarinių mokslų žurnalų skaitmeninimas ir prieigos prie duomenų sukūrimas, kurį finansavo Lietuvos mokslo taryba pagal Nacionalinę lituanistikos plėtros programą (sutarties Nr. LIT-8-87).

 Rėmėjai 
2016–2022 m. leidyba finansuojama Europos socialinio fondo lėšomis įgyvendinant projektą Periodinių mokslo leidinių leidyba ir jos koordinavimas.

 Išnašos 

 Nuorodos 
 „Problemos“ internete
 Filosofijos žurnalui „Problemos“ 50 metų
 Skaitomiausias 2018 m. žurnalas

Kategorija:Lietuvos žurnalai
Kategorija:Mokslo žurnalai
Kategorija:Vilniaus universitetas